laion/Wikipedia-Exotic huggingface dataset:
עמק הירח

עמק הירח (בספרדית: El Valle de la Luna) הוא עמק בצפון צ'ילה, 13 קילומטרים (8 מיל) מערבית לעיירה סן פדרו דה אטקמה במדבר אטקמה. בעמק תצורות אבן וחול שנחצבו על ידי רוח ומים, במגוון מרשים של צבעים ומרקמים, והוא דומה מעט לפני הירח. כמו כן ניתן לראות בעמק אגמים יבשים שבהם המלח הופך לשכבת לבנה המכסה את פני האזור, ותצורות מלח מגוונות שנראות כמו פסלים מעשה ידי אדם. יש גם מגוון גדול של מערות. עמק הירח הוא חלק משמורת הטבע לוס פלמנקוס (אנ'). הוא הוכרז כשמורת טבע בשנת 1982 בגלל הסביבה הטבעית והנוף הירחי שממנו נגזר שמו. העמק הוא חלק ממדבר אטקמה, אחד המקומות היבשים ביותר על פני כדור הארץ, מכיוון שבאזורים מסוימים בו לא ירדה טיפת גשם אחת במשך מאות שנים. אבות-טיפוס למארס רובר נבדקו שם על ידי מדענים בגלל השטח היבש והתצורות הלא-שגרתיות. רכס הרי המלח בעמק הירח ה"אמפיתיאטרון" דיונה גדולה שקיעה בעמק הירח מדיה וקבצים בנושא עמק הירח בוויקישיתוף ערך זה הוא קצרמר בנושא גאוגרפיה של צ'ילה. אתם מוזמנים לתרום לוויקיפדיה ולהרחיב אותו.
ליגת הכדורגל לצעירים (רוסיה)

ליגת הכדורגל לצעירים (ברוסית: "Юношеская футбольная лига", בראשי תיבות ЮФЛ) היא הליגה העליונה לנוער (בגילאי 16–19) בכדורגל ברוסיה. הטורניר מנוהל על ידי התאחדות הכדורגל הרוסית בחסות תאגיד גזפרום. הליגה הוקמה בשנת 2019 על מנת לפתח את קבוצות הנוער ברוסיה ובמסגרת מיתוגה מחדש של ליגת העל הרוסית בכדורגל. במהלך העונה כל קבוצה משחקת נגד כל אחת מהקבוצות האחרות אשר בליגה, פעם אחת באצטדיונה הביתי ופעם אחת באצטדיון היריבה, ובסך הכל 30 מחזורים. בסוף כל עונה הקבוצה במקום הראשון זוכה באליפות המדינה. חוקי המשחק זהים לחוקים החלים על ליגת העל לבוגרים אך עם שינויים קלים, הכוללים הגבלה על שיתוף שחקנים זרים בכל קבוצה. עונת הבכורה לא הושלמה בעקבות התפרצות נגיף הקורונה ברוסיה והתאחדות הכדורגל הרוסית החליטה להעניק את תואר האליפות לקבוצת צ'רטנובו שניצבה במקום הראשון בפער של 10 נקודות מהמקום השני. בעונת 2020/2021 השתתפו 28 קבוצות, מהן 14 קבוצות המורכבות משחקנים עד גיל 16 המתמודדות בליגה 2 ו-14 קבוצות נוספות המורכבות משחקנים עד גיל 17 המתמודדים בליגה 1. אותם מועדונים שלחו שני הרכבים, הרכב ילידי 2004 ששיחק בליגה 2 והרכב ילידי 2003 ששיחק בליגה 1. לקראת עונת 2022/2023, נערכה רפורמה במהלכה ליגת M הפכה לליגת הכדורגל לנוער בעוד ליגת הכדורגל לנוער עצמה הפכה לליגת הכדורגל לנוער עד גיל 19 וכוללת גם ליגה לגילאי 18 ולגילאי 17. כדורגל ברוסיה אליפות רוסיה בכדורגל לנוער (עד גיל 21) אתר האינטרנט הרשמי של ליגת הכדורגל לצעירים ליגת הכדורגל לצעירים, ביישום טלגרם ליגת הכדורגל לצעירים, ברשת החברתית אינסטגרם ליגת הכדורגל לצעירים, ברשת החברתית VK ליגת הכדורגל לצעירים, סרטונים בערוץ היוטיוב ערוץ היוטיוב הרשמי РФС объявил о создании Юношеской футбольной лиги אתר רשמי "Зенит" за два тура до конца чемпионата оформил чемпионство в ЮФЛ-2
ליזי גרין

אליזבת אן גרין (באנגלית: Elizabeth Anne Greene; נולדה ב-1 במאי 2003) היא שחקנית אמריקאית הידועה בעיקר בזכות תפקידה כדון הרפר בתוכנית "ניקי, ריקי, דיקי ודון". כיום היא חברה בקאסט הראשי של הדרמה ברשת ABC, "מיליון דברים קטנים". נולדה בדאלאס שבטקסס ולמדה בבית הספר לתיאטרון וקולנוע "בית כיף" בפלאנו, טקסס. התגלתה ביוני 2013 בסדנת כישרונות בעיר הולדתה דאלאס. היא החלה להגיש קלטות אודישן לפרויקטים בטלוויזיה וקולנוע של ליהוק בלוס אנג'לס. בדצמבר 2013, במהלך תהליך אודישנים קפדני, לוהקה ליזי לפרק הפיילוט של "ניקי, ריקי, דיקי ודון". בספטמבר 2014 היא נראתה לראשונה בתוכנית "ניקי, ריקי, דיקי ודון" בתור דון הרפר (תפקיד ראשי). בשנת 2018 לוהקה לשחק את סופי דיקסון בסדרת הדרמה של רשת הטלוויזיה ABC: "מיליון דברים קטנים". אתר האינטרנט הרשמי של ליזי גרין ליזי גרין, ברשת החברתית פייסבוק ליזי גרין, ברשת החברתית אקס (טוויטר) ליזי גרין, ברשת החברתית אינסטגרם ליזי גרין, ברשת החברתית טיקטוק ליזי גרין, סרטונים בערוץ היוטיוב ליזי גרין, באתר פינטרסט ליזי גרין, במסד הנתונים הקולנועיים IMDb (באנגלית) ליזי גרין, באתר AllMovie (באנגלית) ליזי גרין, באתר Rotten Tomatoes (באנגלית) ליזי גרין, באתר Metacritic (באנגלית) ליזי גרין, במסד הנתונים הקולנועיים KinoPoisk (ברוסית) ליזי גרין, באתר אפל מיוזיק (באנגלית) ליזי גרין, באתר ספוטיפיי ליזי גרין, באתר סאונדקלאוד (באנגלית) ליזי גרין, באתר Last.fm (באנגלית) ליזי גרין, באתר AllMusic (באנגלית) ליזי גרין, באתר דיזר ליזי גרין, באתר Genius ליזי גרין, באתר אמזון מיוזיק
קניון עיר ימים

קניון עיר ימים הוא מרכז קניות מקורה אשר ממקומם בשכונת עיר ימים הנמצאת בדרום העיר נתניה. קניון עיר ימים הוא הקניון הגדול ביותר בעיר נתניה, ואחד הגדולים באזור השרון. הקניון נבנה על ידי החברות "שיכון ובינוי" ו"אזורים". מספר חודשים לאחר פתיחתו, חברת "שיכון ובינוי" עמדה למכור את חלקה בקניון לקבוצת עזריאלי, אולם בסופו של דבר, העסקה לא יצאה לפועל. כמו כן, ביולי 2012 ניסתה חברת "אזורים" למכור את חלקה בקניון, אך גם משא ומתן זה נכשל לבסוף. במשך שנת 2018 נבנה אגף הרחבה לקניון בהשקעה של 200 מיליון ש"ח. האגף החדש נפתח לציבור בחודש בספטמבר 2018. אגף ההרחבה נבנה על חשבון חניון עילי אשר שכן בכניסה לקניון מיום פתיחתו. כפיצוי על אובדן מקומות החנייה אשר שכנו בכניסה הדרומית לקניון, נבנה מפלס חנייה נוסף מעל המפלס הקיים בחנייה התת-קרקעית אשר נבנה כקומה כפולה כבר בשנת 2010. עם ההרחבה נבנה מגדל אשר מכיל 12 קומות משרדים בצמוד לקניון. עם פתיחתו, נפתחו בקניון חנויות מותגים רבות, מסעדות, בתי קפה, באולינג וסניפי בנקים. הקניון כולל שלוש קומות מסחר כאשר התחתונה שבהן משמשת כחניון תת-קרקעי בחלקה הדרומי וכקומת מסחר בעלת גישה לפארק הצמוד בחלקה הצפוני. במתחם הקניון שני מפלסי חנייה תת-קרקעיים ללא תשלום כאשר התחתונה מביניהן בעלת גישה ישירה לקניון. מגדל המשרדים הצמוד כולל כ-12 קומות. מדיה וקבצים בנושא קניון עיר ימים בוויקישיתוף אתר האינטרנט הרשמי של קניון עיר ימים גיא קצוביץ', ‏התפוצצה רכישת קניון עיר ימים ע"י קבוצת עזריאלי, באתר גלובס, 8 בינואר 2012 רון שטיין, ‏פוצץ המו"מ למכירת חלקה של אזורים בקניון עיר ימים, באתר גלובס, 31 ביולי 2012 מיטל לשם, קניון עיר ימים התרחב בהשקעה של כ- 200 מיליון ש"ח, נתניה נט, 7 בספטמבר 2018
יחסי אוסטרליה–האיטי

יחסי אוסטרליה–האיטי הם היחסים הדיפלומטיים הרשמיים שבין הקהילייה של אוסטרליה לבין רפובליקת האיטי. היחסים בין הקהילייה של אוסטרליה לבין האיטי כוננו בשנת 2000 לאחר שהראו אינטרסים משותפים בפורומים מולטילטרליים שונים. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו. מן הצד השני פתחה האיטי קונסוליה רשמית בבריזביין בשנת 2019. במפקד האוכלוסין האוסטרלי בשנת 2016 הזדהו כמאה אוסטרלים כילידי האיטי. שתי המדינות הן חברות בארגון האומות המאוחדות. שוק התיירות שבין שתי המדינות הוא זניח - בין האיטי לאוסטרליה עברו פחות ממאתיים ועשר מטיילים בשנת 2017. בין שתי המדינות מפגש רם דרג אחד בלבד, שנערך בגרנדה בשולי ועידת CARICOM. במפגש נפגשה שרת החוץ האוסטרלית ג'ולי בישופ עם נשיא האיטי ז'ובנל מואיז. אוסטרליה מפעילה בהאיטי תוכנית עזרה הומניטרית בשם Direct Aid Program שעוזרת בשיפור איכות החיים במדינה, במיוחד לאחר סופות ואסונות טבע גדולים שקורים במדינה. בין פעולות התוכנית שיפור איכות המים לשתייה, עזרה באספקת החשמל, אספקת מזון ועזרה רפואית לאזרחים. התוכנית סיפקה להאיטי 26 מיליון דולר עזרה הומניטרית לאחר רעידת האדמה בהאיטי ב-2010. הציבור האוסטרלי תרם מכספו האישי 26.7 מיליון דולר נוספים. עזרה הומניטרית נוספת להאיטי היא זו שניתנה לאחר הוריקן מת'יו ב-2016. האיטי אינה מיוצגת באוסטרליה בדרג השגרירות. האיטי מיוצגת באוסטרליה בדרג הקונסולרי באמצעות קונסוליה רשמית שהיא מחזיקה בעיר בריזביין. אוסטרליה אינה מיוצגת בהאיטי, הן בדרג השגרירות והן בדרג הקונסולרי. אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על האיטי. Haiti country brief, באתר מחלקת החוץ והסחר של ממשלת אוסטרליה Australia in the Caribbean, דף הפייסבוק של הנציבות הגבוהה של אוסטרליה בטרינידד וטובגו
יחסי גרמניה–מלטה

יחסי גרמניה–מלטה הן היחסים הבילטרליים בין הרפובליקה הפדרלית של גרמניה לבין רפובליקת מלטה. גרמניה ומלטה מקיימות יחסים דיפלומטיים מאז 1965. שתי המדינות הן חברי הארגון לביטחון ולשיתוף פעולה באירופה, האיחוד האירופי, אזור שנגן וגוש האירו. מלטה משתפת פעולה עם נאט"ו בתוכנית השותפות לשלום. השגרירות הגרמנית נפתחה בולטה בשנת 1965, אותה שנה שבה גם נפתחה שגרירות מלטה בברלין. אוניברסיטת מלטה מאז 2008 תוכנית מן המניין ללימודי גרמנית. האגודה הגרמנית-מלטזית קיימת משנת 1991 והיא ממוקמת באדנאו. בימי הביניים הייתה מלטה תחת שליטת בית הוהנשטאופן בין השנים 1194–1268, שבאותה העת הם הפכו לקיסרי האימפריה הרומית הקדושה. במאה ה-16 הייתה מלטה לזמן קצר תחת שלטונו של קרל החמישי, קיסר האימפריה הרומית הקדושה, שהציע אותה בשנת 1525 כנחלה לאבירי סנט יוחנן, שגורשו מרודוס. המסדר קבע את תולדות האי במשך 268 השנים הבאות ולכן מכונה לעיתים קרובות "מסדר מלטה". בשנת 1798 הגיע נפוליאון בונפרטה עם ציו לפני מלטה. תחת האדון הגרמני היחיד של המסדר פרדיננד פון הומפש צו בולהיים ננטש האי על ידי אבירי המסדר, ולאחר התקוממות מלטזית, האיים עברו לשליטת בריטניה בשנת 1800, ונשארה בשליטתם עד 1964. במהלך מלחמת העולם הראשונה שימשה מלטה לבסיס פעולה נגד צוללות גרמניות. במהלך מלחמת העולם השנייה, מלטה שוב שימשה בסיס לבעלות הברית בשל מיקומה האסטרטגי. האי נפגע בעקבות למעלה מ-2000 תקיפות אוויריות גרמניות ואיטלקיות, שגבו יותר מ-1,500 קורבנות מלטזים. בשנת 1964 מלטה קיבלה את עצמאותה, ובשנת 1965 כוננו יחסים דיפלומטיים בין הרפובליקה הפדרלית של גרמניה ומלטה. היחסים התגברו עם הצטרפותה של מלטה לאיחוד האירופי בשנת 2004. משנת 2007 עד 2009, גרמניה עזרה בחיפושים והתאוששותם של פליטים מהמים המלטזיים. עבור תיירים גרמנים מלטה היא יעד מאוד פופולרי, לצד תיירים בריטים ואיטלקים, הם מהווים את נציגויות התיירות הגדולות. גרמניה מחזיקה במלטה שגרירות בלה ולטה בלבד. מאידך, מלטה מחזיקה בגרמניה שגרירות בברלין, ו-10 קונסוליות בברמן, בדיסלדורף, בפרנקפורט, בהמבורג, במגדבורג, במינכן ובשטוטגרט. מדיה וקבצים בנושא יחסי גרמניה–מלטה בוויקישיתוף אתר על יחסי מדינות
אמיגו

האם התכוונתם ל... שם משפחה ספרדי שפירושו "ידיד" בשימוש אצל ספרדים נוצרים וכן אצל יהודים ספרדים ששורשיהם בחצי האי האיברי אברהם הלוי אמיגו – רב טורקי וארץ-ישראלי, חכם ופוסק ירושלמי בן המאה ה-17 מאיר אמיגו – איש עסקים, ראש הקהילה היהודית בעיר טימישוארה שם טוב בן יעקב אמיגו - מחבר וקליגרף יהודי אחרים אמיגו - שם המותג בראשית שנות ה-2000 של חברת תקשורת ישראלית, שבהמשך הפכה ל"מירס" ול"HOT mobile" אמיגו - שמה המסחרי הראשון של הקלנועית אמיגו - אתר הילדים השיווקי של חברת P.M.I אמיגו – כלב בולדוג בסדרת האנימציה לילדים "ארתור"
גבי פורטנוי

גבי פורטנוי (נולד ב-25 באוקטובר 1969) הוא ראש מערך הסייבר הלאומי, קודם לכן שירת כקצין צה"ל בדרגת תת-אלוף, בתפקידו האחרון שירת כמפקד חטיבת ההפעלה המבצעית. פורטנוי נולד בארגנטינה. הוא התגייס למערך המבצעים המיוחדים של אגף המודיעין ב-1988. ב-2009 מונה לראש ענף תכנון ביחידה 8200, ב-2011 מונה לראש מחלקת תכנון, תקינה ותקציבים באגף המודיעין. ביולי 2015 מונה למפקד יחידה 9900, מערך השטח של אגף המודיעין, הוא שירת בתפקיד עד אוגוסט 2016. ב-2016 קודם לדרגת תת-אלוף ומונה לראש חטיבת ההפעלה המבצעית ושירת בתפקיד עד אוגוסט 2019. לאחר פרישתו מונה בינואר 2020 לסמנכ"ל תפעול בחברת אנויז'ן מדיקל. בפברואר 2022 החליט ראש הממשלה נפתלי בנט להביא לאישור הממשלה את מינויו לראש מערך הסייבר הלאומי, לאחר הודעתו של יגאל אונא, ראש המערך הקודם, על פרישתו המיידית בחודש ינואר. הממשלה אישרה את המינוי ב-20 בפברואר 2022. פורטנוי נשוי ואב לשלושה. הוא בעל תואר ראשון בהנדסת תעשייה וניהול ממכללת שנקר (2004) ותואר שני מהקריה האקדמית אונו (2016). מדיה וקבצים בנושא גבי פורטנוי בוויקישיתוף הנהלה ונושאי משרה-אחר-סמנכ"ל תפעול (COO)-גבי פורטנוי, אתר מאיה קובי פינקלר, האיש הנכון למשימה: תא"ל י' מונה לראש חטיבת ההפעלה באמ"ן, באתר ערוץ 7, 2 באוגוסט 2019 גיא עזרא, ‏בנט החליט: זה ראש מערך הסייבר הלאומי, באתר "סרוגים", 17 בפברואר 2022 החלטת ממשלה 1136: אישור מינוי ראש מערך הסייבר הלאומי, באתר משרד ראש הממשלה, ‏20.2.22 גבי פורטנוי, באתר GOV.IL ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
Delirium

Delirium (בעברית: הזיות) הוא אלבום האולפן השלישי של הזמרת והפזמונאית האנגלייה אלי גולדינג. האלבום יצא לאור ב-6 בנובמבר 2015, על ידי חברת התקליטים פולידור רקורדס. "On My Mind" – יצא לאור ב-17 בספטמבר 2018, כסינגל הראשון מתוך האלבום. עם יציאתו נכנס השיר למקום ה-5 במצעד הסינגלים הבריטי. "Army" – יצא לאור ב-9 בינואר 2016, כסינגל השני מתוך האלבום. עם יציאתו נכנס השיר למקום ה-20 במצעד הסינגלים הבריטי. "Something in the Way You Move" – יצא לאור ב-19 בינואר 2016, כסינגל השלישי מתוך האלבום. עם יציאתו נכנס השיר למקום ה-51 במצעד הסינגלים הבריטי. כדי לקדם את האלבום, יצאה גולדינג ב-21 בינואר 2016, לסיבוב ההופעות השלישי שלה, "Delirium World Tour", אשר הסתיים ב-26 באוגוסט 2017. מידע על האלבום Delirium באתר MusicBrainz מידע על האלבום Delirium באתר AllMusic האלבום Delirium באתר Discogs האלבום Delirium באתר ספוטיפיי האלבום Delirium באתר דיזר האלבום Delirium באתר אפל מיוזיק האלבום Delirium באתר טיידל האלבום Delirium באתר יוטיוב מייג'ור לייזר, קלווין האריס, פרד אגיין, כריס קטלי, גרג קורסטין, דיסקלוז'ר, ג'ואל ליטל, קריסטיאן לונדין, קלאס אלונד, ג'ים אליוט, קרל פאלק, ג'ו קארנס מידע על Delirium, באתר המצעד האוסטרי, ארכיון מידע על Delirium, באתר המצעד האיטלקי, ארכיון מידע על Delirium, באתר המצעד הגרמני מידע על Delirium, באתר מצעד דנמרק מידע על Delirium, באתר המצעד הנורווגי מידע על Delirium, באתר המצעד של ניו זילנד מידע על Delirium, באתר המצעד הספרדי מידע על Delirium, באתר המצעד הפורטוגזי, ארכיון מידע על Delirium, באתר המצעד הפיני מידע על Delirium, באתר המצעד הצרפתי, ארכיון מידע על Delirium, באתר המצעד השוודי
מרגיט אלק

מרגְיִט אֶלֶק (בהונגרית: Elek Margit; בודפשט, 5 במאי 1910 – בודפשט, 4 בפברואר 1986) הייתה סייפת יהודייה-הונגרייה, אלופת עולם ברומח קבוצתי שמונה פעמים ופעמיים סגנית אלופת עולם (ורשה 1934 וסן רמו 1936) ברומח אישי. אחותה, אילונה אלק, הייתה אלופה אולימפית ואלופת עולם. הכינוי שלה היה מַאצָה (Maca). מרגיט אלק נולדה וגדלה בבודפשט. אחותה הגדולה אילונה הייתה אלופה אולימפית ואלופת עולם. אביהן היה סוחר יהודי בשם שאנדור אלק (מקודם: אייזלר). היא התחילה את פעילותה הספורטיבית דרך שלושה בתי ספר לסיף בזה אחר זה. תחילה ב"מכון פודור לחינוך גופני וסיף" שנוסד על ידי קרולי פודור. באולימפיאדת לונדון (1948) היא סיימה במקום שישי בתחרות הרומח האישית ובאולימפיאדת הלסינקי (1952) היא סיימה במקום 17 בתחרות הרומח האישית. בין השנים 1933 ל־1955 הייתה שמונה פעמים אלופת העולם בתחרות הרומח הקבוצתית. בין השנים 1937 ל-1954 הייתה אלופת הונגריה שש פעמים. היא כתבה אוטוביוגרפיה משותפת עם אחותה אילונה בשם "כך אנו מסייפים" שפורסמה בשנת 1968. בתום הקריירה הספורטיבית שלה עבדה במשרד האוצר של הונגריה. אלק התאמנה באגודות ספורט רבות רובן לא ידועות אפילו בהונגריה. האגודה האחרונה בודפשט הונבד הן הכדורגל והן הענפים האחרים היו מזוהים עם הצבא ההונגרי. 1929 – 1939: מועדון האתלטיקה הבלשים 1940 – 1946: אגודת הספורט של עובדי הציבור 1947 – 1949: אגודת הספורט הדמוקרטית של הנשים 1950 – 1952: לוקומוטיב בודפשט 1953 – 1958: בודפשט הונבד ספורטאי מצטיין של הרפובליקה העממית ההונגרית (1954) מדיה וקבצים בנושא מרגיט אלק בוויקישיתוף מרגיט אלק, באתר olympedia.org הלקסיקון ההונגרי לקורות חיים (בהונגרית) 70 ספורטאים קיבלו פרס זה עד היום. ידיעה בעיתון הספורט ההונגרי משנת 1954.
Halcyon

Halcyon (בעברית: הלסיון) הוא אלבום האולפן השני של הזמרת והפזמונאית האנגלייה אלי גולדינג. האלבום יצא לאור ב-5 באוקטובר 2012, על ידי חברת התקליטים פולידור רקורדס. "Anything Could Happen" – יצא לאור ב-17 באוגוסט 2012, כסינגל הראשון מתוך האלבום. עם יציאתו נכנס השיר אל המקום ה-5 במצעד הסינגלים הבריטי. "Figure 8" – יצא לאור ב-13 בדצמבר 2012, כסינגל השני מתוך האלבום. עם יציאתו נכנס השיר למקום ה-33 במצעד הסינגלים הבריטי. "Explosions" – יצא לאור ב-30 בינואר 2013, כסינגל השלישי מתוך האלבום. עם יציאתו נכנס השיר למקום ה-13 במצעד הסינגלים הבריטי. כדי לקדם את האלבום, יצאה גולדינג ב-7 בדצמבר 2012, לסיבוב ההופעות השני שלה, "The Halcyon Days Tour", אשר הסתיים ב-12 באוגוסט 2014. מידע על האלבום Halcyon באתר MusicBrainz מידע על האלבום Halcyon באתר AllMusic האלבום Halcyon באתר Discogs האלבום Halcyon באתר ספוטיפיי בארנס, די ג'יי פרש, ג'ים אליוט, קלווין האריס, גרג קורסטין, ג'אסטין פארקר, פראזר סמית'
דייוויד ואנטרפול

דייוויד ואנטרפול (באנגלית: David Vanterpool; נולד ב-31 במרץ 1973) הוא כדורסלן עבר אמריקאי, אשר היה פעיל בין השנים 1995–2007. בעונת 2005/2006 זכה באליפות היורוליג כשחקן צסק"א מוסקבה. מאז יולי 2021 משמש כעוזר מאמן ברוקלין נטס מליגת ה-NBA. ואנטרפול נולד בעיר דייטונה ביץ' שבפלורידה, ובין השנים 1991–1995 למד באוניברסיטת סנט בונבנטור אשר במדינת ניו יורק. ב-4 עונותיו בקבוצת הכדורסל של האוניברסיטה העמיד ממוצעים של 13.2 נקודות, 5.6 ריבאונדים, 3.6 אסיסטים ו-2.2 חטיפות למשחק. לאחר שלא נלקח על ידי אף קבוצה בדראפט ה-NBA‏ 1995, שיחק ואנטרפול לתקופה קצרה בקבוצת נובה פלקנסטרו גוריציה מליגת המשנה האיטלקית, ולאחר מכן עבר לג'ילין נורת'רן טייגרס מהליגה הסינית. בין השנים 1999–2001 שיחק עבור יאקימה סאן קינגס מליגת ה-CBA האמריקאית. במרץ 2001 חתם על חוזה בוושינגטון ויזארדס עד לסיום עונת 2000/2001, וב-22 משחקיו בקבוצה קלע 5.5 נקודות בממוצע למשחק. בעונה העוקבת שיחק עבור קנזס סיטי נייטס מליגת ה-ABA החדשה. בשנת 2002 חזר לאיטליה, כאשר הצטרף לאבלינו מליגת העל האיטלקית. בעונתו היחידה בקבוצה הוביל את קלעיה עם ממוצע של 17.8 נקודות למשחק. לקראת עונת 2003/2004 חתם על חוזה במונטפסקי סיינה, עמה שיחק ביורוליג. באותה עונה זכתה הקבוצה באליפות הליגה האיטלקית הראשונה בתולדותיה, והצטיינה גם ביורוליג כאשר העפילה לראשונה בתולדותיה לשלב הפיינל פור. במשחק חצי הגמר לקע ואנטרפול 10 נקודות, וקבוצתו הפסידה מול סקיפר בולוניה בתוצאה 102–103. בסיום העונה נבחר ואנטרפול לחמישייה השנייה של העונה ביורוליג, לאחר שרשם ממוצעים של 13.8 נקודות, 4.2 ריבאונדים, 3.4 אסיסטים ו-2.4 חטיפות למשחק. בעונת 2004/2005 הודחה סיינה ברבע גמר הליגה האיטלקית, ובשלב "16 הגדולות" ביורוליג. לאורך שתי עונותיו בסיינה קלע 12.4 נקודות בממוצע למשחק בכל המסגרות. בעונת 2005/2006 עבר לצסק"א מוסקבה, וסייע לה לזכות באליפות היורוליג החמישית בתולדותיה, והראשונה מזה 35 שנים. במשחק הגמר, בו גברה צסק"א על מכבי תל אביב בתוצאה 73–69, הצטיין ואנטרפול עם 16 נקודות. כמו כן זכתה הקבוצה באליפות הליגה הרוסית ובגביע הרוסי. בינואר 2007 נפצע ואנטרפול בגבו ונאלץ להחמיץ את כל המשך עונת 2006/2007, ובהיעדרו הפסידה צסק"א בגמר היורוליג, וזכתה שוב באליפות הרוסית ובגביע הרוסי. בקיץ 2007 פרש ממשחק בשל פציעתו, בגיל 34. מיד עם פרישתו ממשחק בשנת 2007 מונה ואנטרפול לעוזר מאמן בצסק"א מוסקבה, תחת אטורה מסינה, ונשאר בתפקיד זה כעוזרם של יבגני פשוטין, דושקו וויושביץ', דמיטרי שאקולין ויונאס קזלאוסקאס עד לסיום עונת 2011/2012. לאורך תקופתו כעוזר מאמן בצסק"א זכתה הקבוצה באליפות היורוליג (2008), בגביע הרוסי (2010) וב-5 אליפויות רצופות בליגה הרוסית. באוגוסט 2012 מונה לעוזרו של טרי סטוטס, מאמן פורטלנד טרייל בלייזרס מליגת ה-NBA. ביוני 2019, לאחר 7 עונות בפורטלנד, עבר למינסוטה טימברוולבס כעוזרו של מאמן הקבוצה ראיין סונדרס. ביולי 2021 עבר לצוות האימון של סטיב נאש בברוקלין נטס. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA פרופיל, באתר היורוליג סטטיסטיקות המכללות של ואנטרפול, באתר sports-reference.com סטטיסטיקות ה-NBA של ואנטרפול, באתר basketball-reference.com סטטיסטיקות משחק חצי הגמר, באתר היורוליג חמישיות עונת 2003/2004 ביורוליג, באתר הרשמי סטטיסטיקות המשחק בין צסק"א למכבי, באתר היורוליג עדכון פציעתו של ואנטרפול, באתר היורוליג, 12 בפברואר 2007 הבלייזרס מציגים את צוות האימון, באתר הקבוצה, 22 באוגוסט 2012 הטימברוולבס ממנים את ואנטרפול כעוזר מאמן, באתר הקבוצה, 19 ביוני 2019
אליהו גבאי

אליהו גבאי (נולד ב-5 בינואר 1943) הוא חבר הכנסת לשעבר מטעם מפלגת מפד"ל, ומורה במקצועו. אליהו בדור גבאי נולד בבגדאד בירת עיראק ב-5 בינואר 1943, וב-1951 עלה עם משפחתו ארצה למחנה העולים בפרדס חנה. למד בבית-הספר החקלאי "מקוה ישראל" ובבית הספר התיכון החקלאי פרדס חנה. בצבא שירת בחיל הרגלים. גבאי הוא בוגר המדרשה למורים בישיבת בני עקיבא כפר הרא"ה ובוגר תואר ראשון באוניברסיטת בר-אילן במגמת מינהל ופיקוח במדע המדינה, כמו כן, למד שנתיים לתואר מ.א. במינהל ציבורי באוניברסיטת בר-אילן. בשנת תשע"ז החליטה עיריית ירושלים להעניק לו את התואר יקיר ירושלים. גבאי עבד כמורה בבית-ספר באשקלון והחל להתקדם בתפקידי החינוך כשבין השנים 1971–1992 שימש בין השאר מנהל בית-ספר בירושלים, מנהל מחלקת החינוך והתרבות במועצה המקומית מבשרת ציון, מפקח ארצי במינהל החינוך הדתי הממונה על טיפוח רווחה וקהילה ומנכ"ל העמותה לחינוך קהילתי מטעם משרד החינוך. בשנת 1982 הקים את תנועת חיבה לחיזוק הקשר בין עם ישראל ומורשתו ומאז הוא עומד בראש העמותה המנהלת של התנועה. בשנת 1993 החל גבאי לעסוק בפוליטיקה, תחילה עירונית. משנה זו ועד שנת 1998, עת החל לכהן כחבר הכנסת, כיהן כחבר הנהלת עיריית ירושלים, כיושב-ראש ועדת החינוך העירונית וכממונה על התיירות והתעשייה. בשנת 1996 מונה גבאי לתפקיד יושב-ראש המועצה המקומית לקייה, בתפקיד זה כיהן במשך שנה ולאחר שסיים, חזר לעיריית ירושלים ומונה לסגן ראש העירייה. גבאי עזב את תפקיד סגן ראש העירייה כשהחל לכהן כחבר הכנסת ה-14, לאחר פטירתו של השר זבולון המר. הוא התמודד לכנסת ה-15 ולכנסת ה-16, אך לא נבחר. בבחירות לרשימת המפד"ל לכנסת ה-17, הקדים את חברי הכנסת שאול יהלום וגילה פינקלשטיין, שובץ לפניהם ברשימת האיחוד הלאומי-מפד"ל ונבחר לכהן כחבר הכנסת בשנית. גבאי שימש כחבר ועדת הכלכלה, ועדת הכנסת וממלא מקום בוועדת החינוך. כמו כן כיהן כיושב ראש השדולה החברתית, כיו"ר שדולת ירושלים וכחבר בשדולות נוספות. ב-23 בנובמבר 2008, לקראת הבחירות לכנסת השמונה עשרה, עם איחודן של מפלגות האיחוד הלאומי והמפד"ל למפלגה חדשה, הבית היהודי, הודיע אליהו גבאי על הצטרפותו לליכוד ועל התמודדותו ברשימת הליכוד לבחירות לכנסת ה-18. עם זאת שמר על מימון המפלגות לבית היהודי, בשונה מאפי איתם ויצחק לוי שעברו גם הם לליכוד. גבאי הוצב במקום ה-56 הלא ריאלי ברשימה לכנסת. מתגורר בירושלים, נשוי ואב ל-3 ילדים. בנו, עורך הדין יאיר גבאי, כיהן כחבר מועצת עיריית ירושלים, וכיו"ר הוועדה להנצחת חללי הטרור וכנציג העירייה בוועדה המחוזית לתכנון ובניה. אליהו גבאי, חיבת הפיוט: טיפוח שירה והפיוט במשפחה היהודית. אליהו גבאי, שיקום נוער שוליים, מעלות, 1977. הוציא לאור בשיתוף מרכז אריאל למחקרי מדיניות את ספרו של פרופ' רפאל ישראלי, הערבים בישראל: הלנו אם לצרינו?, שערי תקווה, תשס"ב. הוציא לאור את ספרו של פרופ' רפאל ישראלי, הנגלה והנסתר בערביי ישראל, 2017. אליהו גבאי, באתר הכנסת אליהו גבאי, באתר כנסת פתוחה חדשות 2, ‏מיהו יקיר העיר אור עקיבא - שכלל לא גר בעיר?, באתר ‏מאקו‏, 29 במרץ 2011 הרצל ובלפור חקק הפירוש לחיבת הפיוט שלמה פיוטרקובסקי, פורסמו שמות יקירי ירושלים לשנת תשע"ז, באתר ערוץ 7, 24 בינואר 2017. אודות חיבה, אתר חיבה חזקי עזרא, ח"כ אליהו גבאי מצטרף ל"ליכוד", 23 בנובמבר 2008, באתר ערוץ 7.
חצוף (שיר)

"חצוף" הוא סינגל שהוקלט על ידי הזמרת הישראלית נועה קירל. השיר יצא לאור ב-28 באפריל 2019, כסינגל שלא מתוך אלבום, על ידי חברת התקליטים הישראלית רוברטו מיוזיק. השיר נכתב על ידי דורון מדלי, עומרי סגל ונועה קירל והולחן על ידי מדלי, סגל, קירל וחן אהרוני והופק על ידי סגל וגל ג'ו כהן. כמו כן, השיר משלב את סגנונות הפופ והיפ הופ. בסמוך לצאתו כסינגל עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר, בוים על ידי פרץ מרקיש וניצן רוטשילד והועלה לערוץ היוטיוב של נועה קירל בשידור חי ב-28 באפריל 2019, בסמוך לצאתו כסינגל. נכון למאי 2024, מונה הצפיות של הקליפ עומד על כ-23 מיליון. במסגרת מופע Play פסטיגל ביצעה קירל את השיר בגרסה מחודשת של מאשאפ עם השיר מעלה מעלה של צביקה פיק. סרטון השיר "חצוף" באתר יוטיוב דודי פטימר, ‏"אתה חמוד, אבל אתה חייב משמעת": נועה קירל במסר למרגי?, באתר מעריב אונליין, 28 באפריל 2019 דורון מדלי, עומרי סגל, נועה קירל דורון מדלי, עומרי סגל, נועה קירל, חן אהרוני נועה קירל - חצוף, נבדק ב-2019-08-02 חצוף, נבדק ב-2019-08-02
פרובוט

פרובוט (Probot, "רובוט לאיסוף מידע" בתרגום חופשי) הוא פרויקט מוזיקלי שנהגה על ידי דייב גרוהל. באלבום הגשים גרוהל את חלומו לנגן עם סולני להקות הבי מטאל משנות השמונים ומשנות התשעים שהשפיעו על טעמו המוזיקלי בתקופת התבגרותו. הרעיון התקבל בספקנות רבה על ידי עולם המטאל בגלל הרקע המוזיקלי של גרוהל (נירוונה, פו פייטרס) שלא נחשב למטאלי, אך זכה לביקורות משבחות ביותר לאחר צאתו. בדומה לאלבום Foo Fighters מ-1995, גרוהל כתב את כל המוזיקה וניגן ברוב הכלים. גיטריסט נוסף שמנגן באלבום הוא קים ת'אייל ( חבר לשעבר בלהקה סאונדגארדן). בכל רצועה באלבום שר זמר שונה, בין השאר למי קילמיסטר, מקס קוואלרה וקינג דאיימונד. כמה מן המוזיקאים שעבדו על האלבום לא עבדו ישירות עם גרוהל, אלא הקסטות שולחו מאולפן לאולפן עד להשלמתו של האלבום. גרוהל פנה גם לחלוץ הדת' מטאל צ'אק שולדינר, שנאבק באותה התקופה בסרטן המוח, ואף הקים מפעל התרמה למימון הטיפול הרפואי בשולדינר, אך שולדינר נפטר בטרם יכול היה להשתתף באלבום. הווידאו קליפ לסינגל הראשון, "Shake Your Blood", כולל הופעה של 66 נשים מתוך אתר אינטרנט למבוגרים בלבד בשם "Suicide Girls". מספר דקות לאחר סיומה של רצועה 11 מתחילה להתנגן רצועה נסתרת המושרת בידי הקומיקאי והשחקן ג'ק בלאק. כל זמר כתב את מילות השיר אותו הוא מבצע. כל הלחנים: דייב גרוהל. "Centuries of Sin" עם קרונוס (ונום) "Red War" עם מקס קוואלרה (סולפליי, ספולטורה) "Shake Your Blood" עם למי קילמיסטר (מוטורהד) "Access Babylon" עם מייק דין (Corrosion Of Conformity) "Silent Spring" עם קורט ברכט (.D.R.I) "Ice Cold Man" עם לי דוריאן (קת'ידרל, נפלם דת', טית' אוף ליונס רול דה דיבייד) "The Emerald Law" עם ויינו (סיינט ויטוס, דה אובססט, ספיריט קרוואן, פלייס אוף סקאלס, דה הידן הנד) "Big Sky" עם טום ג'י. ווריור (אפוליון סאן, סלטיק פרוסט) "Dictatosaurus" עם סנייק (וויבוד) "My Tortured Soul" עם אריק וגנר (טראבל) "Sweet Dreams" עם קינג דאיימונד (קינג דאיימונד, מרסיפול פייט) "I Am the Warlock" עם ג'ק בלאק (טניישס די) אתר האינטרנט הרשמי של פרובוט פרובוט, באתר Last.fm (באנגלית) פרובוט, באתר AllMusic (באנגלית) פרובוט, באתר MusicBrainz (באנגלית) פרובוט, להקה באתר Encyclopedia Metallum (באנגלית) פרובוט, באתר Discogs (באנגלית) פרובוט, באתר Songkick (באנגלית) פרובוט, באתר Genius פרובוט, באתר בילבורד (באנגלית) האלבום פרובוט באתר Last.fm